
REPUBLIKA HRVATSKA

KARLOVAČKA ŽUPANIJA

OPĆINA  GENERALSKI STOL 

OPĆINSKO VIJEĆE

KLASA:  

URBROJ: 
Generalski Stol, 
Na temelju članka 21.st.5, Zakona o grobljima (Narodne novine 78/25, 80/25)  i ) te članka 32. Statuta Općine Generalski Stol („Službeni glasnik Općine Generalski Stol“, broj 01/13, 01/18, 01/21), Općinsko Vijeće, na __sjednici održanoj ____ 2026. godine, donijelo je:
ODLUKU
o visini naknade za dodjelu grobnog mjesta na korištenje na neodređeno vrijeme i godišnje grobne naknade

Članak 1.
I. OSNOVNI POJMOVI

Ovom Odlukom utvrđuje se visina i način plaćanja:

· naknade kod dodjele grobnog mjesta na korištenje na neodređeno vrijeme,

· godišnje grobne naknade za korištenje grobnog mjesta

na svim grobljima na teritorijalnom području Općine Generalski Stol (dalje: na području Općine“). 
Članak 2.
II. NAKNADA KOD DODJELE GROBNOG MJESTA NA KORIŠTENJE NA NEODREĐENO VRIJEME

Kod dodjele grobnog mjesta na korištenje na neodređeno vrijeme, utvrđuje se naknada i to kako slijedi:

- za jednostruko grobno mjesto                                                199,08  EUR

- za dvostruko grobno mjesto                                                   398,18  EUR           
- za trostruko i veće grobno mjesto                                          597,26  EUR         
U slučaju ukopa hrvatskih branitelja i hrvatskih ratnih vojnih invalida iz Domovinskog rata, naknada se plaća u visini od 50% iznosa, sukladno zakonu.

U slučaju kada se grobno mjesto dodjeljuje na korištenje radi ukopa umrlih hrvatskih ratnih vojnih invalida iz Domovinskog rata i umrlih hrvatskih branitelja iz Domovinskog rata, grobno mjesto dodjeljuje se uz naplatu polovice predviđenog iznosa, ako umrli hrvatski ratni vojni invalid ili branitelj iz Domovinskog rata ili članovi njihove uže i šire obitelji nemaju na korištenju grobno mjesto i ako ga nisu ustupili na korištenje trećoj osobi nakon stupanja na snagu Zakona o hrvatskim braniteljima iz Domovinskog rata i članovima njihovih obitelji.
Članak 3.
Naknada za dodjelu grobnog mjesta na korištenje plaća se prilikom dodjele grobnog mjesta na korištenje, a ista se utvrđuje rješenjem o dodjeli grobnog mjesta.
Godišnju grobnu naknadu utvrđuje Upravitelj groblja Rješenjem, plaća se jedanput godišnje.

Upravitelj groblja izdaje uplatnicu  za svaku kalendarsku godinu. Obračun  se vrši u drugom polugodištu, a  dospijeva na naplatu 31. prosinca tekuće godine. 

Članak 4.

III. GODIŠNJA GROBNA NAKNADE ZA KORIŠTENJE GROBNOG MJESTA

Godišnja grobna naknada plaća se u pravilu jednom godišnje kao naknada za održavanje i upravljanje grobljem.
Plaćanjem godišnje grobne naknade korisnik grobnog mjesta ne oslobađa se obaveze održavanja grobnog mjesta koje mu je dodijeljeno na korištenje.

Godišnju grobnu naknadu za korištenje grobnog mjesta plaćaju korisnici prema roku uplate naznačenom na uplatnici.

Korisnik može godišnju grobnu naknadu platiti unaprijed za razdoblje do 10 godina.



Korisnik grobnog mjesta dužan je redovito plaćati godišnju naknadu za korištenje grobnog mjesta. Za neredovito plaćanje godišnje naknade za korištenje grobnog mjesta, korisnik grobnog mjesta dužan je platiti i zakonske zatezne kamate.

Godišnju naknadu za korištenje grobnog mjesta plaća korisnik godišnje i to:

- jednostruko grobno mjesto              
13,81 EUR
- dvostruko grobno mjesto                  
20,71 EUR
- trostruko i veće grobno mjesto          
25,88 EUR
U navedene cijene grobnih mjesta uračunat je Porez na dodanu vrijednost (PDV).

IV. NADZOR I PRIMJENJIVOST

                                                                      Članak 5.

Nadzor nad primjenom odredbi ove Odluke vrši Jedinstveni upravni odjel Općine Generalski Stol.
Članak 6.

Naknade iz ove Odluke predstavljaju prihod proračuna Općine Generalski Stol i koriste se u svrhu održavanja groblja na području Općine.

         Članak 7.

Na sve što nije uređeno ovom Odlukom primjenjuju se:

· Zakon o grobljima (Narodne novine, br. 78/25, 80/25).

                                                            Članak 8.
Danom stupanja na snagu ove odluke prestaju važiti odredbe članka 9.  Odluke o grobljima („Službeni glasnik Općine Generalski Stol“, broj 1/2018). 
V. PRIJELAZNE I ZAVRŠNE ODREDBE

                                                                      Članak 9.

Ova Odluka stupa na snagu osmoga dana od dana objave u „Službenom glasniku Općine Generalski Stol“.
                                                                                 PREDSJEDNIK OPĆINSKOG VIJEĆA

                                                                                     Damir Kolić

